CELEX: C2005/082/15
Language: et
Date: 2005-04-02 00:00:00
Title: Kohtuasjad C-7/05, 8/05, 9/05: Eelotsusetaotlus, mille esitas Bundesgerichtshof 11. oktoobri 2004. aasta määrusega kohtuasjas Saatgut-Treuhandverwaltungs GmbH v. Dieter Deppe pärijad: 1. Ulrich Deppe, 2. Hanne-Rose Deppe, 3. Thomas Deppe, 4. Matthias Deppe, 5. Christine Urban sünd. Deppe (C-7/05), Siegfried Hennings (C-8/05), Hartmut Lübbe (C-9/05)

2.4.2005   
            
            
               ET
            
            
               Euroopa Liidu Teataja
            
            
               C 82/7
            
         Eelotsusetaotlus, mille esitas Bundesgerichtshof 11. oktoobri 2004. aasta määrusega kohtuasjas Saatgut-Treuhandverwaltungs GmbH v. Dieter Deppe pärijad: 1. Ulrich Deppe, 2. Hanne-Rose Deppe, 3. Thomas Deppe, 4. Matthias Deppe, 5. Christine Urban sünd. Deppe (C-7/05), Siegfried Hennings (C-8/05), Hartmut Lübbe (C-9/05)
   (Kohtuasjad C-7/05, 8/05, 9/05)
   (2005/C 82/15)
   Kohtumenetluse keel: saksa
   Euroopa Ühenduste Kohus on saanud Bundesgerichtshof'i 11. oktoobri 2004. aasta määrusega esitatud eelotsusetaotluse kohtuasjas Saatgut-Treuhandverwaltungs GmbH v. Dieter Deppe pärijad: 1. Ulrich Deppe, 2. Hanne-Rose Deppe, 3. Thomas Deppe, 4. Matthias Deppe, 5. Christine Urban sünd. Deppe (C-7/05), Siegfried Hennings (C-8/05), Hartmut Lübbe (C-9/05), mis saabus kohtukantseleisse 14. jaanuaril 2005, järgmistes küsimustes:
   
               1.
            
            
               Kas määruse (EÜ) nr 1768/95 (1) artikli 5 lõike 2 mõttes on nõue, et saagist saadud toote tasu peab olema märgatavalt väiksem kui summa, mida nõutakse samal maa-alal sama sordi paljundusmaterjali litsentseeritud tootmiseks, ka siis täidetud, kui saagist saadud toote kogutasu moodustab sellest tasust 80 %?
            
         
               2.
            
            
               Kas määruse (EÜ) nr 2605/98 (2) artikli 5 lõiked 4 ja 5 kohaldatakse ka saagist saadud toote tasu arvestusliku suuruse määramisel seadusjärgse maksustamise puhul?
               Ja kui, siis kas mõistlikkuse põhimõtte alusel kehtib selline määramine ka saagist saadud toodetega enne määruse (EÜ) nr 2605/98 jõustumist tehtud tehingute suhetes?
            
         
               3.
            
            
               Kas kaitsealuste sortide omanike organisatsioonide ja põllumajandustootjate vaheliste kokkulepete suunisfunktsioon (suuniseid andev funktsioon) hõlmab määruse (EÜ) nr 2605/98 artikli 5 lõike 4 mõttes seda, et seadusjärgse maksustamise põhielemente (arvestusparameetreid) kasutatakse ka juhul, kui kaitsealuste sortide omanikele ei ole seadusjärgse tasu väljaarvutamisel teada kõik saagist saadud toote valdkonnas kokkuleppest tulenevad arvestusparameetrid ja ta ei ole ka saanud asjaomastest asjaoludest teavet põllumajandustootjatelt?
               Ja kui, siis kas selles osas suunisfunktsiooni täitva kokkuleppe jõusolek eeldab määruse (EÜ) nr 2605/98 artikli 5 lõike 4 tingimustest kinnipidamist ka juhul, kui kokkulepe sõlmiti enne asjaomase määruse jõustumist?
            
         
               4.
            
            
               Kas määruse (EÜ) nr 2605/98 artikli 5 lõige 5 kehtestab tasu ülempiiri kokkuleppelistele ja/või seadusjärgsetele tasu määramise eeskirjadele?
            
         
               5.
            
            
               Kas kutseühingute vahelisele kokkuleppele võib tugineda kui suunisele määruse (EÜ) nr 2605/98 artikli 5 lõike 4 mõttes, kui selle kohaselt ületab kokkuleppeline tasu määruse (EÜ) nr 2605/98 artikli 5 lõikes 5 sätestatud 50 %?
            
         
      (1)  EÜT L 173, lk 14
   
      (2)  EÜT L 328, lk 6